stanford-oval/wikipedia huggingface dataset:
การอพยพครั้งใหญ่ของเอลฟ์

การอพยพครั้งใหญ่ หรือ การเดินทางครั้งใหญ่ ของพวกเอลฟ์ เป็นเหตุการณ์สำคัญในช่วงต้นของยุคสมัยในปกรณัมของ เจ. อาร์. อาร์. โทลคีน ว่าด้วยเรื่องของโลกอาร์ดาและมิดเดิลเอิร์ธ กล่าวคือ เป็นการเดินทางออกจากริมทะเลสาบคุยวิเอเนน อันเป็นสถานที่ที่พวกเขาตื่นขึ้นเป็นครั้งแรก แล้วมุ่งหน้าไปสู่วาลินอร์ ซึ่งเป็นจุดเริ่มต้นของวิวัฒนาการของเอลฟ์กลุ่มต่างๆ รวมถึงภาษาและวัฒนธรรมของชนชาติเหล่านั้น
เหตุการณ์นี้เกิดขึ้นหลังจากการสงครามครั้งใหญ่ระหว่างปวงเทพวาลาร์ กับจอมมารเมลคอร์ ทำให้โลกมิดเดิลเอิร์ธส่วนใหญ่ตกอยู่ในสภาพพังพินาศ ปวงเทพจึงมีดำริให้ชักชวนเหล่าเอลฟ์ไปอยู่ด้วยกันที่ทวีปอามัน อย่างไรก็ดี มีเอลฟ์จำนวนหนึ่งที่ไม่ยินดีเข้าร่วมการอพยพครั้งนี้ เอลฟ์กลุ่มนี้ต่อมาเรียกว่า ชาวอวาริ ซึ่งหมายถึง "ผู้ไม่เต็มใจ"
เทพโอโรเม เป็นผู้นำพาพวกเอลฟ์เดินทางไปสู่วาลินอร์ พระองค์พาพวกเขาเดินทางขึ้นไปทางเหนือของทะเลเฮลคาร์ ผ่านป่าใหญ่ไพศาล (ภายหลังคือป่าใหญ่กรีนวูด หรือ เมิร์ควู้ด) จนมาถึงแม่น้ำใหญ่อันดูอิน เอลฟ์ชาวเทเลริส่วนหนึ่งละทิ้งการเดินทางที่จุดนี้ ตั้งหลักปักฐานสร้างบ้านเรือนอยู่ในหุบเขาแห่งอันดูอิน เอลฟ์กลุ่มนี้ต่อมาเรียกว่า ชาวนันดอร์
เอลฟ์ที่เหลือเดินทางข้ามเทือกเขาฮิธายเกลียร์ไปได้ โดยข้ามช่องเขาที่ต่อมาเป็นที่ตั้งอาณาจักรริเวนเดลล์ เดินทางข้ามผ่านแผ่นดินกว้างใหญ่เอเรียดอร์ ตามเส้นทางถนนสายตะวันตก ข้ามเทือกเขาสีน้ำเงินหรือ เอเร็ดลูอิน เข้าไปสู่แผ่นดินเบเลริอันด์ อันเป็นแผ่นดินสุดท้ายทางฟากตะวันตกของมิดเดิลเอิร์ธ อยู่ริมมหาสมุทรใหญ่หรือทะเลเบเลกายร์
ที่แผ่นดินเบเลริอันด์นี้ เอลฟ์อีกจำนวนหนึ่งตกค้าง ตั้งถิ่นฐานขึ้นที่นี่ เนื่องจากมัวอยู่ติดตามหาธิงโกล ผู้นำของตน เอลฟ์กลุ่มนี้ต่อมาคือ ชาวซินดาร์
ชาววันยาร์และชาวโนลดอร์ รวมทั้งชาวเทเลริ อีกจำนวนหนึ่ง เดินทางข้ามทะเลเบเลกายร์ โดยขึ้นไปอยู่บนเกาะโทลเอเรสเซอา แล้วเทพอุลโม จึงเคลื่อนเกาะนั้นข้ามมหาสมุทรไป พวกวันยาร์และโนลดอร์เดินทางล่วงหน้าไปก่อน และได้ขึ้นฝั่งทวีปอามันจนหมดทุกคน แต่พวกเทเลริที่เดินทางข้ามไปทีหลัง ได้ร้องขอให้เทพอุลโมหยุดเกาะนั้นไว้ที่อ่าวเอลดามาร์ ด้วยเห็นแก่คำร้องขอของเทพออสเซ ชาวเทเลริกลุ่มนี้ตั้งถิ่นฐานอยู่บนเกาะโทลเอเรสเซอา ต่อมาภายหลังจึงได้ต่อเรือเดินทางไปจนถึงฝั่งทวีปอามันได้ และตั้งนครของพวกตนขึ้นที่ริมฝั่งเอลดามาร์ มีชื่อว่า อัลควาลอนเด
ผลจากการอพยพครั้งใหญ่ของเอลฟ์ครั้งนี้ จึงเป็นจุดเริ่มต้นของการแบ่งกลุ่มต่างๆ ของพวกเอลฟ์ ดังที่ปรากฏในเวลาต่อมา
กระบี่เย้ยยุทธจักร

| กระบี่เย้ยยุทธจักร   (เดชคัมภีร์เทวดา)   (ผู้กล้าหาญคะนอง)   |
| --- | --- |
ภาพหน้าปก "ผู้กล้าหาญคะนอง" โดย ท่านมือปีศาจ
ผู้ประพันธ์: กิมย้ง
ชื่อเรื่องต้นฉบับ: 笑傲江湖   (xiào ào jiāng hú)
ผู้แปล: น.นพรัตน์   ฉบับอื่น ๆ ไม่ทราบแน่ชัด
ประเทศ: จีน
ภาษา: จีน
ประเภท: นิยายกำลังภายใน
สำนักพิมพ์: สร้างสรรค์, SIC
ชนิดสื่อ: นิยาย
หน้า: 4 เล่ม
กระบี่เย้ยยุทธจักร (จีน: 笑傲江湖; พินอิน: xiào ào jiāng hú) เฉี่ยเหงากังโอ๊ว หรือ เซี่ยวเอ้าเจียงหู ผลงานของกิมย้ง (金庸) เรื่องนี้ น.นพรัตน์ แปลครั้งแรกชื่อเรื่อง ผู้กล้าหาญคะนอง ในปี ค.ศ. 1960 มีทั้งหมด 8 เล่ม แต่พอต่อมาก็เปลี่ยนชื่อเป็น เดชคัมภีร์เทวดา ต่อมาจึงเปลี่ยนตามภาพยนตร์โทรทัศน์ว่า กระบี่เย้ยยุทธจักร และเรียบเรียงใหม่ลดลงเหลือ 4 เล่ม
เฉี่ย แปลว่า ยิ้ม หัวเราะ, เหงา แปลว่า ผยอง หยิ่ง, กังโอ๊ว แปลว่า ยุทธจักร รวมแล้วพอจะแปลเอาความได้ว่า 'ยิ้มผยอง (ใน) ยุทธจักร' หรือ 'ยิ้มผยอง หยันยุทธจักร' ในความหมายของไทย "กระบี่เย้ยยุทธจักร" หมายความว่า "มือกระบี่มือหนึ่งแห่งแผ่นดินเยาะเย้ยความเป็นไปของยุทธจักร และ กฎเกณฑ์อันหลอกลวงของยุทธจักร" อันเป็นผลงานชิ้นใหญ่ชิ้นหนึ่งของกิมย้ง และ เรื่องนี้ "กิมย้ง" ยังไม่คล้ายคลึงประวัติศาสตร์ของจีนอย่างตายตัว นิยายเรื่องนี้กิมย้งได้เขียนในเชิงเสียดสีกับการเมืองในช่วงการปฏิวัติทางวัฒนธรรม (Cultural Revolution, ปี ค.ศ. 1966-1976) ของจีน ซึ่งเป็นการต่อสู้ภายในเพื่อแย่งชิงอำนาจของพรรคคอมมิวนิสต์ โดยได้รับแรงบันดาลใจมาจากโครงเรื่องของ The Count of Monte Cristo ของ Alexandre Dumas เช่นเดียวกับกระบี่ใจพิสุทธิ์ ซึ่งเขียนก่อนหน้านี้ (แต่ไม่ได้เสียดสีการเมือง)
การวางโครงเรื่อง

"ธรรมะ อธรรม และวิญญูชนจอมปลอม" หมายความว่า ความแบ่งชนชั้นทางสังคมของธรรมะ และ อธรรม คนไหนนิสัยไม่ดี หรือ คบหาคนไม่ดีก็แบ่งเป็นฝ่ายอธรรม ทั้งที่ฝ่ายธรรมะใช่ว่าจะมีแต่คนดี และ คนของฝ่ายอธรรมใช่ว่าต้องเลวร้ายเสมอไป คนฝ่ายธรรมะที่เลวร้ายก็มี คนที่ดีในฝ่ายอธรรมมันก็มี
"วิญญูชน" หรือ "วีรบุรุษ" ตามความหมายของพจนานุกรมไทยฉบับบัณฑิตราชสถาน หมายความว่า คนที่ได้รับยกย่องจากผู้คนในทางที่ดี
ส่วนวิญญูชนจอมปลอม คือ คนที่ไม่ใช่วีรบุรุษอันแท้จริง มักมีจุดประสงค์ร้ายเคลือบแฝงอย่างแน่นอน อย่างงักปุ๊กคุ้งอาจารย์ของตัวเอกของเรื่อง คนอื่นมองภายนอกว่าเป็นคนดี เที่ยงธรรม ยุติธรรม แต่แท้จริงแล้วโกหกปลิ้นปล้อนหลอกลวงเพื่อให้ตัวเองเป็นใหญ่ในยุทธจักร คาดว่าหลายประเทศก็มีเหมือนกัน
แต่นักการเมืองคนหนึ่งของเวียดนาม ได้นำเอาคำว่า งักปุกคุ้ง อันเป็นวิญญูชนจอมปลอมไปกล่าวหานักการเมืองอีกคนหนึ่งเหมือนกัน[ต้องการอ้างอิง]
กระบี่เย้ยยุทธจักร เป็นเรื่องราวการแย่งชิงความเป็นหนึ่งในยุทธจักร ระหว่าง ธรรมะ และ อธรรม ท่ามกลางความขัดแย้งและการแย่งชิงอันรุนแรง เหล้งฮู้ชง จอมยุทธฝ่ายธรรมะ ศิษย์เอกของสำนักหัวซาน เป็นคนเปิดเผย ไม่ยึดติดกฎเกณฑ์ คบหาคนด้วยใจ ไม่สนว่าจะเป็นคนฝ่ายธรรมะหรือฝ่ายอธรรม จนถูกขับออกจากสำนัก แต่ยังไม่พ้นเข้าไปพัวพันเหตุความขัดแย้งต่างๆ ทั้งการชิงความเป็นใหญ่ภายในของฝ่ายธรรมะ และการชิงความเป็นใหญ่ภายในของฝ่ายอธรรม จนสับสนวุ่นวายว่าใครกันแน่ที่เป็นมาร ใครกันที่เป็นฝ่ายอธรรม และใครที่เป็นฝ่ายธรรมะ เพียงต้องการที่จะเป็นที่หนึ่ง ไม่เลือกวิธีการ งักปุ๊กคุ้ง เจ้าสำนักหัวซาน ผู้ได้ฉายาว่ากระบี่ผู้ดี ถึงกับทรยศครอบครัว และศิษย์ของตัวเอง จ้อแหน้เซี้ยง เจ้าสำนักซงซาน กำจัดทุกคนที่ไม่คล้อยตามตนเอง ก็เพียงต้องการได้ชื่อว่า เป็นอันดับหนึ่งในยุทธภพ
นวนิยายเรื่องนี้ เป็นนวนิยายที่ล้วนแฝงไว้ด้วย แนวคิดปรัชญาการดำรงชีวิต อีกทั้งยังมีการเสียดสีสังคมอยู่ตลอด แต่ก็หาได้ขาดอรรถรสของนวนิยายกำลังภายในไปแต่อย่างใด ในขณะที่เรื่องดำเนินไป จะเกิดคำถามขึ้นตลอดเวลา ถึงเรื่องของความถูกผิดในพฤติกรรมของตัวละครแต่ละตัว ตัวละครฝ่ายธรรมะ หรือตัวละครฝ่ายอธรรม ต่างมีความเป็นเอกลักษณ์ในตัวเอง โดยมีตัวละคร เหล้งฮู้ชง เป็นตัวดำเนินเรื่อง และเป็นตัวเปรียบเทียบ ว่าความสุขของชีวิตที่แท้จริงนั้น อยู่ที่ไหนกันแน่
การดัดแปลงในสื่ออื่น > ภาพยนตร์

| ปี | ผู้สร้าง | นักแสดงหลัก | ดูที่ |
| --- | --- | --- | --- |
| 1978 | Shaw Brothers Studio (Hong Kong) | Wong Yue, Shih Szu, Michael Chan, Ling Yun | See The Proud Youth |
| 1990 | Film Workshop (Hong Kong) | Sam Hui, Sharla Cheung, Cecilia Yip, Jacky Cheung, Fennie Yuen, Lau Siu-ming | See The Swordsman |
| 1992 | Film Workshop (Hong Kong) | Jet Li, Rosamund Kwan, Michelle Reis, Brigitte Lin, Fennie Yuen | See Swordsman II |
| 1993 | Film Workshop (Hong Kong) | Brigitte Lin, Joey Wong, Yu Rongguang | See The East Is Red (1993 film) |
การดัดแปลงในสื่ออื่น > ละครโทรทัศน์

| ปี | ผู้สร้าง | นักแสดงหลัก | ดูที่ |
| --- | --- | --- | --- |
| 1984 | TVB (Hong Kong) | Chow Yun-fat, Rebecca Chan, Jaime Chik, Kenneth Tsang, Tung Wai, Isabella Wong | See The Smiling, Proud Wanderer (1984 TV series) |
| 1985 | TTV (Taiwan) | Bryan Leung, Leanne Liu |  |
| 1996 | TVB (Hong Kong) | Jacky Lui, Fiona Leung, Cherie Chan, Timmy Ho, He Meitian, Wong Wai | See State of Divinity (1996 TV series) |
| 2000 | CTV (Taiwan) | Richie Ren, Anita Yuen, Vivian Chen, Song Ta-ming, Yue Yueli, Tsai Tsan-te | See State of Divinity (2000 TV series) |
| 2000 | MediaCorp (Singapore) | Steve Ma, Fann Wong, Ivy Lee, Chew Chor Meng, Jacelyn Tay, Zheng Geping, Priscelia Chan | See The Legendary Swordsman |
| 2001 | Ciwen Film & TV Production Co. Ltd. (Mainland China) | Li Yapeng, Xu Qing, Wei Zi, Miao Yiyi, Li Jie, Cheng Lifeng, Yu Chenghui | See Laughing in the Wind |
| 2013 | Cathay Media (Mainland China) | Wallace Huo, Yuan Shanshan, Yang Rong, Chen Xiao, Howie Huang, Joe Chen, Deng Sha, Han Dong, Lü Jiarong, Bryan Leung | See Swordsman (TV series) |
| 2018 | Youku (Mainland China) | Ding Guan Sen, Xue Hao Jing, Ding Yuxi, Chen Xun, Jiang Xin Xin, Ding Yuxi, Liu Jiatong and Jiang Zhuo Jun | See New Smiling, Proud Wanderer (2018 TV series) |
กีฬาวอลเลย์บอลชายหาดในกีฬาแห่งชาติ ครั้งที่ 47

กีฬาวอลเลย์บอลชายหาดในกีฬาแห่งชาติ ครั้งที่ 47 เป็นการแข่งขันกีฬาวอลเลย์บอลชายหาดที่จัดขึ้นในจังหวัดศรีสะเกษ กำหนดแข่งขันระหว่างวันที่ 9–19 มีนาคม พ.ศ. 2565 โดยได้จัดขึ้นที่สนามวอลเลย์บอลชายหาด โรงเรียนศิริเกศน้อมเกล้า ในครั้งนี้จะมีการแข่งขันทั้งหมด 2 รายการ คือ ประเภททีมชาย และทีมหญิง ซึ่งมีการชิงชัยเหรียญรางวัลรวมทั้งสิ้น 8 เหรียญ
สรุปเหรียญรางวัล

| ลำดับที่ | จังหวัด | ทอง | เงิน | ทองแดง | รวม |
| --- | --- | --- | --- | --- | --- |
| 1 |  กรุงเทพมหานคร | 1 | 0 | 3 | 4 |
| 2 |  ร้อยเอ็ด | 1 | 0 | 1 | 2 |
| 3 |  เลย | 0 | 1 | 0 | 1 |
| 3 |  สุพรรณบุรี | 0 | 1 | 0 | 1 |
| รวม (4 จังหวัด) | รวม (4 จังหวัด) | 2 | 2 | 4 | 8 |
แหล่งที่มา: ตารางสรุปเหรียญตามชนิดกีฬา
ผู้ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ทีมชาย |  กรุงเทพมหานคร สุรินทร์  จงกลาง กิตติ  ดวงจินดา |  สุพรรณบุรี กีรติ  ไทรสังขปิระภา วชิรวิชญ์  หมวดผา |  ร้อยเอ็ด เนติธร  มุนีกุล วีระยุทธ  โสปะติ |
| ทีมชาย |  กรุงเทพมหานคร สุรินทร์  จงกลาง กิตติ  ดวงจินดา |  สุพรรณบุรี กีรติ  ไทรสังขปิระภา วชิรวิชญ์  หมวดผา |  กรุงเทพมหานคร  	ดุลวินิจ  แก้วใส ธีรพงศ์  คงหนู |
| ทีมหญิง |  ร้อยเอ็ด  จิดาภา  บุหนองขุ่น สุจิณณา  เจิมพูล |  เลย สลิลดา  มุงคล สมิตรา  ศรีมะโรงนาม |  กรุงเทพมหานคร อรวรรณ  อู่ยิ่ง อัญชนา  ช่างคำ |
| ทีมหญิง |  ร้อยเอ็ด  จิดาภา  บุหนองขุ่น สุจิณณา  เจิมพูล |  เลย สลิลดา  มุงคล สมิตรา  ศรีมะโรงนาม |  กรุงเทพมหานคร สิรินุช  ขาวฟอง ธาริณี  ทิมแท้ |
แหล่งข้อมูลอื่น

ตารางการแข่งขันและผลการแข่งขัน[ลิงก์เสีย]
| ด ค กชนิดกีฬาที่แข่งขันในกีฬาแห่งชาติ ครั้งที่ 47 (ศรีสะเกษ) |
| --- | --- |
 กรีฑา  กอล์ฟ  กาบัดดี้  กีฬาทางอากาศ  คาราเต้โด  จักรยาน  ชักเย่อ  ซอฟต์เทนนิส  ซอฟต์บอล  เซปักตะกร้อ  ตะกร้อลอดห่วง  เทควันโด  เทควันโด-พุ่มเซ่  เทนนิส  เทเบิลเทนนิส  บริดจ์  เนตบอล  บาสเกตบอล  บิลเลียด  แบดมินตัน  ปันจักสีลัต  เปตอง  เพาะกาย  ฟันดาบ  ฟุตซอล  ฟุตบอล  เจ็ตสกี  มวยไทยสมัครเล่น  มวยปล้ำ  มวยสากลสมัครเล่น  ยกน้ำหนัก  ยิงปืน  ยิงปืนรณยุทธ  ยิมนาสติก  ยูโด  ยิวยิตสู  รักบี้ฟุตบอล  เรือพาย  ลีลาศ  วอลเลย์บอล  วอลเลย์บอลชายหาด  ว่ายน้ำ  วู้ดบอล  สนุกเกอร์  หมากล้อม  เอ็กซ์ตรีม  ฮอกกี้  แฮนด์บอล
กระบี่ใจพิสุทธิ์

| มังกรแก้ว   (กระบี่ใจะพิสุทธิ์)   |
| --- | --- |
จำลอง พิศนาคะ แปล
ผู้ประพันธ์: กิมย้ง
ชื่อเรื่องต้นฉบับ: 連城訣   (Lián Chéng Jué)
ผู้แปล: จำลอง พิศนาคะ, น.นพรัตน์   ฉบับอื่นๆ ไม่ทราบแน่ชัด
ผู้วาดภาพประกอบ: ภาพปกฉบับแปลของ   จำลอง พิศนาคะ
ศิลปินปก: DINHIN
ประเทศ: จีน
ภาษา: จีน
ประเภท: นิยายกำลังภายใน
สำนักพิมพ์: สร้างสรรค์, SIC
ชนิดสื่อ: นิยาย
หน้า: 641 (ฉบับจำลอง)
ISBN: 974-341-086-4
กระบี่ใจพิสุทธิ์ (จีนตัวย่อ: 连城诀; จีนตัวเต็ม: 連城訣; พินอิน: Lián Chéng Jué; A Deadly Secret, เหลียน เฉิง เจ่ว์) มีชื่อเดิมเป็นภาษาแต้จิ๋วว่า ซู้ซิมเกี้ยม ซึ่งแปลว่า กระบี่ใจพิสุทธิ์ (ชื่อเรื่องภาษาไทย ได้ชื่อมาจากการแปลฉบับเดิม) พิมพ์ครั้งแรกลงในวารสาร Southeast Asia Weekly ในปี พ.ศ. 2506 ก่อนที่จะเปลี่นชื่อเป็น เหลียนเฉิงเจ่ว์ เช่นปัจจุบัน นิยายเรื่องนี้เป็นผลงานประพันธ์ของกิมย้ง ผู้มีฉายา จอมอักษราแห่งบูรพาทิศ ที่เขียนได้สะเทือนอารมณ์เป็นอย่างยิ่ง เป็นเรื่องราวของตัวเอกที่ถูกใส่ร้าย จนต้องถูกจองจำในคุกและถูกแย่งชิงหญิงที่ตนรักไป ถูกทัณฑ์ทรมาน จนกลายเป็นคนพิการ แต่ยังมีวาสนาในคราเคราะห์ ได้พบพานยอดคนภายในคุก สุดท้ายหนีออกมาได้ แต่กลับถูกชาวยุทธตามล่า ด้วยเพราะคิดว่าเป็นพวกเดียวกับพรรคมาร เรื่องนี้แฝงไปด้วยปรัชญาชีวิตอันทรงคุณค่า ฉบับแปลของ น.นพรัตน์ เดิมใช้ชื่อว่า หลั่งเลือดมังกร แล้วเปลี่ยนเป็น กระบี่ใจพิสุทธิ์ ส่วนฉบับแปลของ จำลอง พิศนาคะ ใช้ชื่อว่า มังกรแก้ว
ผลกระทบ

นิยายเรื่องนี้เป็นนิยายที่ได้รับอิทธิพลมาจาก The Count of Monte Cristo ของ Alexandre Dumas แม้เหตุการณ์จะเหมือนกัน แต่ตัวเอกของเรื่องอย่างเต็กฮุ้นนั้นเป็นหนุ่มใสซื่อ และจริงใจ แม้ผ่านเหตุการณ์มามากมายที่ร้ายๆ ความใสชื่อจะหมดไปบ้าง แต่ก็ยังคงจริงใจไปจนตลอดจบเรื่อง ต่างกับ Edmond Dantès (เอ็ดมอง ดังเต) ทีเป็นหนุ่มใสซื่อตอนต้นเรื่อง กลายเป็นเคาน์ มองเต คริสโต ที่เจ้าคิดเจ้าแค้น กระทำการทุกอย่างเพื่อการแก้แค้นเท่านั้น
นอกจากเรื่องนี้จะได้รับอิทธิพลจากเรื่องอื่นแล้ว นิยายเรื่องนี้ก็มีผลกระทบต่องานเขียนยุคหลังของกิมย้งอย่างมากเช่นกัน โดยเฉพาะกระบี่เย้ยยุทธจักร และอุ้ยเสี่ยวป้อ แต่ที่เห็นชัดที่สุดก็คือ กระบี่เย้ยยุทธจักร ที่ตัวเอกอย่างเหล่งฮู้ชงก็มีศิษย์น้องหญิง เจอเหตุการณ์ใส่ร้ายป้ายสี และถูกจองจำเหมือนกันเกือบทุกประการ แตกต่างกันที่นิสัยของเหล่งฮู้ชงนั้นเข้าใจโลกมากกว่าเต็กฮุ้น อีกทั้งกระบี่เย้ยยุทธจักรนั้นโครงเรื่องที่กว้างมากกว่ากระบี่ใจพิสุทธ์อีกด้วย แต่ถึงกระนั้นกระบี่ใจพิสุทธิ์ก็ถือเป็นต้นแบบของความสำเร็จอย่างมากของกระบี่เย้ยยุทธจักร
ตัวละคร

เต็กฮุ้น
จุ้ยเซ็ง
เต็งเตียน
เช็กเชี่ยงฮวด
เช็กฮวง
บ้วนจิ้นซัว
บ้วนกุย
ฮวยทิกั้ง
อวงเซียวฮวง
หลวงจีนฮ่วยตอเล่าโจ๊ว
ค่ายสำนัก

ดาบโลหิต
ทิมั่งปัง
การดัดแปลงในสื่ออื่น > ภาพยนตร์

| ปี | ผู้สร้าง | นักแสดงหลัก | ดูที่ |
| --- | --- | --- | --- |
| 1980 | Shaw Brothers Studio (Hong Kong) | Ng Yuen-chun, Liu Lai-ling, Jason Pai, Shih Szu, Elliot Ngok | See A Deadly Secret (film) |
การดัดแปลงในสื่ออื่น > ละครโทรทัศน์

| ปี | ผู้สร้าง | นักแสดงหลัก | ดูที่ |
| --- | --- | --- | --- |
| 1989 | TVB (Hong Kong) | Roger Kwok, Kitty Lai, Shallin Tse | See Deadly Secret |
| 2004 | Mainland China | Wu Yue, He Meitian, Shu Chang | See Lian Cheng Jue (TV series) |
คำคมจากเรื่อง

"นี่เรียกว่าจิตใจที่คิดร้ายคนอื่นนั้นมิควรมี แต่จิตใจป้องกันคนอื่นนั้นมิควรขาด การเตรียมป้องกันเอาไว้ มิได้ใช้ เป็นเรื่องที่ดีหามิได้อีกแล้ว"
Phaneropora

| Phaneropora |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
เคลด:: Lophophorata Lophophorata
ไฟลัม:: Brachiopoda Brachiopoda
ชั้น:: Rhynchonellata Rhynchonellata
อันดับ:: Terebratulida Terebratulida
วงศ์:: Platidiidae Platidiidae
สกุล:: Phaneropora Phaneropora Zezina, 1981
สปีชีส์:: Phaneropora
ชื่อทวินาม
Phaneropora Zezina, 1981

Phaneropora เป็นสกุลของแบรคิโอพอดที่อยู่ในวงศ์ Platidiidae.
สปีชีส์ในสกุล ได้แก่:
Phaneropora galatheae Zezina, 1981
Phaneropora ignota (Muir-Wood, 1959)
การอนุรักษ์และบูรณะทรัพย์สินทางวัฒนธรรม

กระบวนการป้องกันทรัพย์สินทางวัฒนธรรม
การอนุรักษ์ม้าของนักบุญมาร์ก (เวนิส)
การอนุรักษ์และบูรณะทรัพย์สินทางวัฒนธรรม มุ่งเน้นไปที่การคุ้มครองและการดูแลทรัพย์สินทางวัฒนธรรม (มรดกทางวัฒนธรรมที่จับต้องได้) ได้แก่ งานศิลปะ สถาปัตยกรรม โบราณคดี และสิ่งสะสมของพิพิธภัณฑ์ กิจกรรมการอนุรักษ์ ได้แก่ การอนุรักษ์เชิงป้องกัน การตรวจสอบ การเอกสาร การวิจัย การรักษา และการศึกษา สาขาวิชานี้มีความเกี่ยวข้องอย่างใกล้ชิดกับวิทยาศาสตร์การอนุรักษ์ ภัณฑารักษ์ และนายทะเบียน
แหล่งข้อมูลอื่น

BCIN, the Bibliographic Database of the Conservation Information Network[ลิงก์เสีย]
CAMEO: Conservation and Art Materials Encyclopedia OnLine
Conservation OnLine (CoOL) Resources for Conservation Professionals
DOCAM — Documentation and Conservation of the Media Arts Heritage
ICOMOS Open Archive: EPrints on Cultural Heritage
Publications & Resources at the Getty Conservation Institute
Phaseolidae

| Phaseolidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: มอลลัสกา Mollusca
ชั้น:: ชั้นไบวาลเวีย Bivalvia
อันดับ:: Nuculanida Nuculanida
วงศ์:: Phaseolidae Phaseolidae Scarlato & Starobogatov, 1971
สปีชีส์:: Phaseolidae
ชื่อทวินาม
Phaseolidae Scarlato & Starobogatov, 1971

Phaseolidae เป็นวงศ์ของชั้นไบวาลเวียที่อยู่ในอันดับ Nuculanida
สกุลในวงศ์นี้ ได้แก่:
Lametila Allen & Sanders, 1973
Phaseolus Monterosato, 1875
Phallonemertes

| Phallonemertes |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: นีเมอร์เทีย Nemertea
ชั้น:: Enopla Enopla
อันดับ:: Hoplonemertea Hoplonemertea
วงศ์:: Phallonemertidae Phallonemertidae Brinkmann, 1917
สกุล:: Phallonemertes Phallonemertes (Brinkmann, 1912)
สปีชีส์:: Phallonemertes murrayi
ชื่อทวินาม
Phallonemertes murrayi (Brinkmann, 1912)

Phallonemertes เป็นสกุลของ Worm ที่อยู่ในวงศ์ Phallonemertidae มีเพียงสปีชีส์เดียวคือ Phallonemertes murrayi.
สปีชีส์นี้พบในมหาสมุทรแปซิฟิกใกล้กับอเมริกาตะวันตก
การอพยพสู่สหรัฐอเมริกา

การอพยพสู่สหรัฐอเมริกา เป็นการอพยพของประชากรจากประเทศอื่นเข้าสู่สหรัฐอเมริกา ถึงแม้ว่าจำนวนผู้อพยพเข้าสู่สหรัฐอเมริกาจะไม่เคยมีเกิน 16% ของประชากรทั้งหมด นับตั้งแต่ พ.ศ. 2218 แต่การอพยพสู่สหรัฐอเมริกาก็เป็นสาเหตุหลักในการเพิ่มจำนวนของประชากร และทำให้เกิดวัฒนธรรมที่หลากหลายขึ้นในสหรัฐอเมริกา
จำนวนผู้อพยพจำแนกตามรัฐ

เปอร์เซ็นต์การเพิ่มของจำนวนผู้ที่มีสัญชาติโดยกำเนิดเป็นชาติอื่นในรัฐต่าง ๆ ตั้งแต่ปี พ.ศ. 2533 ถึง พ.ศ. 2543
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| รัฐนอร์ทแคโรไลนา | 273.7% | รัฐเซาท์แคโรไลนา | 132.1% | รัฐมิสซิสซิปปี | 95.8% | รัฐวิสคอนซิน | 59.4% | รัฐเวอร์มอนต์ | 32.5% |
| รัฐจอร์เจีย | 233.4% | รัฐมินนิโซตา | 130.4% | รัฐวอชิงตัน | 90.7% | รัฐนิวเจอร์ซีย์ | 52.7% | รัฐคอนเนตทิคัต | 32.4% |
| รัฐเนวาดา | 202.0% | รัฐไอดาโฮ | 121.7% | รัฐเท็กซัส | 90.2% | รัฐอะแลสกา | 49.8% | รัฐนิวแฮมป์เชียร์ | 31.5% |
| รัฐอาร์คันซอ | 196.3% | รัฐแคนซัส | 114.4% | รัฐนิวเม็กซิโก | 85.8% | รัฐมิชิแกน | 47.3% | รัฐโอไฮโอ | 30.7% |
| รัฐยูทาห์ | 170.8% | รัฐไอโอวา | 110.3% | รัฐเวอร์จิเนีย | 82.9% | รัฐไวโอมิง | 46.5% | รัฐฮาวาย | 30.4% |
| รัฐเทนเนสซี | 169.0% | รัฐออริกอน | 108.0% | รัฐมิสซูรี | 80.8% | รัฐเพนซิลเวเนีย | 37.6% | รัฐนอร์ทแคโรไลนา | 29.0% |
| รัฐเนแบรสกา | 164.7% | รัฐแอละแบมา | 101.6% | รัฐเซาท์ดาโคตา | 74.6% | รัฐแคลิฟอร์เนีย | 37.2% | รัฐโรดไอแลนด์ | 25.4% |
| รัฐโคโลราโด | 159.7% | รัฐเดลาแวร์ | 101.6% | รัฐแมริแลนด์ | 65.3% | รัฐนิวยอร์ก | 35.6% | รัฐเวอร์จิเนียตะวันตก | 23.4% |
| รัฐแอริโซนา | 135.9% | รัฐโอคลาโฮมา | 101.2% | รัฐฟลอริดา | 60.6% | รัฐแมสซาชูเซตส์ | 34.7% | รัฐมอนแทนา | 19.0% |
| รัฐเคนทักกี | 135.3% | รัฐอินดีแอนา | 97.9% | รัฐอิลลินอยส์ | 60.6% | รัฐลุยเซียนา | 32.6% | รัฐเมน | 1.1% |
Phanerodiscus

| Phanerodiscus |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
อันดับ:: อันดับย่านตีเมีย Santalales
วงศ์:: วงศ์น้ำใจใคร่ Olacaceae
สกุล:: Phanerodiscus Phanerodiscus Cavaco
สปีชีส์:: Phanerodiscus
ชื่อทวินาม
Phanerodiscus Cavaco

Phanerodiscus เป็นสกุลของพืชดอกที่อยู่ในวงศ์ Olacaceae Other sources place มันอยู่ในวงศ์แยก Aptandraceae
ถิ่นกำเนิดของมันคือ มาดากัสการ์
สปีชีส์ในสกุล ได้แก่:
Phanerodiscus capuronii Malécot, G.E.Schatz & Bosser
Phanerodiscus diospyroidea Capuron
Phanerodiscus perrieri Cavaco
Pharaonella

| Pharaonella |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: มอลลัสกา Mollusca
ชั้น:: ชั้นไบวาลเวีย Bivalvia
อันดับ:: Cardiida Cardiida
วงศ์:: Tellinidae Tellinidae
สกุล:: Pharaonella Pharaonella Lamy, 1918
สปีชีส์:: Pharaonella
ชื่อทวินาม
Pharaonella Lamy, 1918

Pharaonella เป็นสกุลของชั้นไบวาลเวียที่อยู่ในวงศ์ Tellinidae
สกุลนี้พบในซีกโลกใต้
สปีชีส์ในสกุลนี้ ได้แก่:
Pharaonella amanyu Kato & Ohsuga, 2017
Pharaonella astula (Hedley, 1917)
Pharaonella aurea (Perry, 1811)
Pharaonella cuspis (Hanley, 1844)
Pharaonella dialeuca (Deshayes, 1855)
Pharaonella miles (Hanley, 1844)
Pharaonella pharaonis (Hanley, 1844)
Pharaonella semilaevis (Martens, 1865)
Pharaonella sieboldii (Deshayes, 1855)
Pharaonella venusta (Deshayes, 1855)
Pharaonella wallaceae (Salisbury, 1934)
Phanodermatidae

| Phanodermatidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: หนอนตัวกลม Nematoda
ชั้น:: Enoplea Enoplea
อันดับ:: Enoplida Enoplida
วงศ์:: Phanodermatidae Phanodermatidae
สปีชีส์:: Phanodermatidae
ชื่อทวินาม
Phanodermatidae 

Phanodermatidae เป็นสกุลของนีมาโทดาที่อยู่ในวงศ์ Enoplida.
สปีชีส์ในสกุล ได้แก่:
Crenopharynx Bastian, 1865
Crenopharynx Filipjev, 1934
Dayellus Inglis, 1964
กีฬาวอลเลย์บอลชายหาด 4x4 ในเวิลด์บีชเกมส์ 2019

| วอลเลย์บอลชายหาด 4x4  ในเวิลด์บีชเกมส์ 2019 |
| --- | --- |
สนาม: หาดคาทารา โดฮา ประเทศกาตาร์
วันที่: 12–16 ตุลาคม
จำนวนนักกีฬา: 96 คน จาก 14 ประเทศ
2023 →
การแข่งขันกีฬาวอลเลย์บอลชายหาด 4x4ในเวิลด์บีชเกมส์ 2019 จัดขึ้นที่หาดคาทารา โดฮา ประเทศกาตาร์ เมื่อวันที่ 12–16 ตุลาคม ค.ศ. 2019
สรุปเหรียญรางวัล > ตารางสรุปเหรียญ

*  เจ้าภาพ ( กาตาร์)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ | 2 | 0 | 0 | 2 |
| 2 |  กาตาร์ | 0 | 1 | 0 | 1 |
| 2 |  บราซิล | 0 | 1 | 0 | 1 |
| 4 |  อินโดนีเซีย | 0 | 0 | 1 | 1 |
| 4 |  แคนาดา | 0 | 0 | 1 | 1 |
| รวม (5 ประเทศ) | รวม (5 ประเทศ) | 2 | 2 | 2 | 6 |
ประเทศที่เข้าร่วมแข่งขัน

มีนักกีฬาทั้งหมด 96 คนจาก 14 ชาติเข้าร่วมแข่งขัน (จำนวนนักกีฬาแสดงอยู่ในวงเล็บ)
ออสเตรเลีย (12)
บราซิล (6)
แคนาดา (6)
ชิลี (6)
เช็กเกีย (6)
แกมเบีย (6)
เยอรมนี (6)
อินโดนีเซีย (6)
โมซัมบิก (6)
ไนจีเรีย (6)
โปแลนด์ (6)
กาตาร์ (6)
สหรัฐ (12)
วานูวาตู (6)
แหล่งข้อมูลอื่น

Results book
| ด ค กเวิลด์บีชเกมส์ |
| --- | --- | --- |
 สมาคมคณะกรรมการโอลิมปิกแห่งชาติ  สรุปเหรียญรางวัลเวิลด์บีชเกมส์ตลอดกาล 
|  โดฮา 2019  บาหลี 2023  TBA 2025   |  โดฮา 2019  บาหลี 2023  TBA 2025   |  |
คณะกรรมการโอลิมปิกแห่งชาติ
| ด ค กกีฬาในเวิลด์บีชเกมส์ 2019 |
| --- | --- |
 บาสเกตบอล 3x3 ชาย  หญิง  วอลเลย์บอลชายหาด 4x4 ชาย  หญิง  อควาธลอน  แฮนด์บอลชายหาด ชาย  หญิง  ฟุตบอลชายหาด ชาย  หญิง  เทนนิสชายหาด  มวยปล้ำชายหาด  โบลเดอร์  คาราเต้  ไคท์ฟอยล์เรซซิง  ว่ายน้ำสระเปิด  สเกตบอร์ด  สกีน้ำ
Pharyngodonidae

| Pharyngodonidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: หนอนตัวกลม Nematoda
ชั้น:: Secernentea Secernentea
อันดับ:: Oxyurida Oxyurida
วงศ์:: Pharyngodonidae Pharyngodonidae
สปีชีส์:: Pharyngodonidae
ชื่อทวินาม
Pharyngodonidae 

Pharyngodonidae เป็นสกุลของนีมาโทดาที่อยู่ในวงศ์ Oxyurida.
สปีชีส์ในสกุล ได้แก่:
Alaeuris Tharpar, 1925
Ataronema Hasegawa, 2005
Batracholandros Freitas & Ibáñez, 1965
การทดลองมาร์ชแมลโลว์สแตนฟอร์ด

การทดลองมาร์ชแมลโลว์สแตนฟอร์ด เป็นการศึกษาถึงการให้ความพึงพอใจในภายหลัง การทดลองดังกล่าวดำเนินการในปี ค.ศ. 1972 โดยนักจิตวิทยา วอลเตอร์ มิสเชลจากมหาวิทยาลัยสแตนฟอร์ด ได้มีการจัดทำการทดลองในลักษณะดังกล่าวอีกหลายครั้งนับตั้งแต่นั้น และการศึกษาดั้งเดิมที่มหาวิทยาลัยสแตนฟอร์ด "ได้รับการพิจารณาว่าเป็นหนึ่งในการทดลองด้านพฤติกรรมที่ประสบความสำเร็จที่สุด"
ในการศึกษา เด็กแต่ละคนจะได้รับมาร์ชแมลโลว์ ถ้าหากเด็กคนใดสามารถยับยั้งความอยากที่จะรับประทานมาร์ชแมลโลว์ได้ เด็กคนนั้นก็จะได้รับมาร์ชแมลโลว์เพิ่มเป็นสองชิ้นแทนที่จะเป็นชิ้นเดียว นักวิทยาศาสตร์ได้วิเคราะห์ถึงระยะเวลาที่เด็กแต่ละคนสามารถยับยั้งสิ่งล่อใจในการรับประทานมาร์ชแมลโลว์ได้ และความยับยั้งดังกล่าวมีผลกระทบอย่างไรต่อความสำเร็จในอนาคตของพวกเขา ผลการศึกษาได้ทำให้นักวิจัยมีความเข้าใจอย่างถ่องแท้ต่อจิตวิทยาการควบคุมตนเอง
การทดลองดั้งเดิม > จุดกำเนิด

การทดลองในลักษณะดังกล่าวมีที่มาจากการทดลองในลักษณะคล้ายกันในตรินิแดด ซึ่งมิสเชลได้ค้นพบว่ากลุ่มชาติพันธุ์ที่แตกต่างกันที่อาศัยอยู่บนเกาะมีสามัญทัศน์ที่ขัดแย้งกัน โดยเฉพาะอย่างยิ่ง การรับรู้ความประมาทเลินเล่อของผู้อื่น การควบคุมตนเองและความสามารถที่จะสนุกสนาน เขาได้ทำการทดลองในลักษณะที่คล้ายกับการทดลองมาร์ชแมลโลว์ หากแต่ใช้แท่งช็อกโกแลตแทน และค้นพบว่าลักษณะทางเชื้อชาติไม่มีผลกระทบต่อการให้ความพึงพอใจในภายหลังแต่อย่างใด ในขณะที่ภูมิหลังทางสังคมและเศรษฐกิจกลับเข้ามามีบทบาท
การทดลองดั้งเดิม > การทดลอง

จุดประสงค์ของการทดลองดั้งเดิม เพื่อทำความเข้าใจเมื่อเด็กมีพัฒนาการของการให้ความพึงพอใจในภายหลัง ซึ่งเป็นความสามารถที่จะรอเพื่อที่จะได้รับในสิ่งที่บุคคลหนึ่งต้องการ การทดลองดังกล่าวมีขึ้นในโรงเรียนอนุบาลบิง ในมหาวิทยาลัยสแตนฟอร์ด โดยใช้เด็กอายุระหว่างสี่ถึงหกปีเป็นตัวอย่าง เด็กจะถูกนำตัวเข้าไปในห้องโดยจัดไม่ให้มีสิ่งที่อาจทำให้เกิดความไขว้เขวทั้งสิ้น เด็กจะถูกถามให้เลือกระหว่างคุกกี้โอรีโอ มาร์ชแมลโลว์ หรือขนมปังเพรตเซลแท่ง ซึ่งจะถูกวางไว้บนโต๊ะข้างเก้าอี้ นักวิจัยบอกให้เด็กสามารถรับประทานมาร์ชแมลโลว์ได้ แต่ถ้าหากเด็กคนดังกล่าวสามารถอดทนรอไม่รับประทานได้เป็นเวลาสิบห้านาที เด็กคนนั้นจะได้รับรางวัลเป็นมาร์ชแมลโลว์อีกชิ้นหนึ่ง มิสเชลได้สังเกตว่าบางคน "ปิดตาของตัวเองด้วยมือหรือหมุนตัวไปทางอื่นเพื่อที่พวกเขาจะได้มองไม่เห็นถาดอาหาร ส่วนหนึ่งเริ่มต้นเตะโต๊ะ หรือดึงหางเปียของตัวเอง หรือสัมผัสมาร์ชแมลโลว์ราวกับว่ามันเป็นสัตว์สตัฟฟ์ตัวเล็ก ๆ" ในขณะที่มีส่วนน้อยที่กินมาร์ชแมลโลว์ในทันทีที่นักวิจัยได้จากไป
การทดลองดั้งเดิม > ผลการศึกษา

ขณะที่มีเด็กจำนวนน้อยที่รับประทานมาร์ชแมลโลว์ในทันที หนึ่งในสามของเด็กที่เข้าร่วมการทดลองทั้งสิ้น 600 คน สามารถอดทนได้นานพอที่จะได้รับมาร์ชแมลโลว์ชิ้นที่สอง การทดลองดังกล่าวได้ยืนยันข้อสันนิษฐานที่ว่าอายุสามารถชี้วัดพัฒนาการของการให้ความพึงพอใจในภายหลังได้